b'\n_START_ARTICLE_\nNaturally (pesem, Selena Gomez & the Scene)\n_START_SECTION_\nOzadje\n_START_PARAGRAPH_\nV intervjuju z revijo Digital Spy je Selena Gomez na vpra\xc5\xa1anje: "Kako bi opisala \'Naturally\'?" odgovorila: "Je samo pesem o dobrem po\xc4\x8dutju. Je zabavna in svetla. Govori o dveh ljudeh, ki sta povezana, zato se jima ni treba siliti, da bi kar koli \xc4\x8dutila - samo tam sta. Mislim, da pesem zelo dobro zastopa album, saj je zelo energeti\xc4\x8dna, \xc5\xbeivahna in ne preve\xc4\x8d resna."\n_START_SECTION_\nKritike\n_START_PARAGRAPH_\nSpletna stran Pop Justice je pesem "Naturally" 5. februarja 2010 izbrala za pesem dneva. Stran je pesem pohvalila: "To je kavalkada kli\xc5\xa1ejev, vendar se \'Naturally\' zdi kot \xc4\x8dudovita pesem, ko jo primerja\xc5\xa1 z ve\xc4\x8dino ostalih pesmi ustvarjalcev z zalo\xc5\xbebe Hollywood Records." Bill Lamb iz spletne strani About.com je pesem "Naturally" ozna\xc4\x8dil za eno izmed najbolj\xc5\xa1ih pop pesmi z albuma "Kiss & Tell".\n_START_SECTION_\nNastopi v \xc5\xbeivo\n_START_PARAGRAPH_\nSelena Gomez in the Scene so s pesmijo "Naturally" nastopili na svoji turneji House of Blues 2010 Tour. Pesem so izvedli tudi v oddajah, kot sta The Ellen DeGeneres Show, in Good Morning America (kjer so izvedli tudi pesem "More") Selena Gomez sama pa je z njo nastopila na proslavitvi Dick Clark\'s New Year\'s Rockin\' Eve with Ryan Seacrest v Las Vegasu. S pesmima "Falling Down" in "Naturally" je glasbena skupina leta 2009 nastopila na prireditvi 2009 Telet\xc3\xb3n v Mehiki. 21. marca 2010 so pesem Selena Gomez & The Scene skupaj z Justinom Biebrom zaigrali na 2010 Houston Livestock Show in Rodeo.\n_START_SECTION_\nDose\xc5\xbeki na lestvicah\n_START_PARAGRAPH_\nPo prvem tednu, ki ga je pesem pre\xc5\xbeivela na petin\xc5\xa1estdesetem mestu Billboardove lestvice U.S. Hot Digital Songs, so prodaje \xc4\x8dez praznike pesem potisnile \xc5\xbee do \xc5\xa1tiriintridesetega mesta na tej lestvici. Zaradi digitalnih prodaj se je pesem uvrstila na devetintrideseto mesto lestvice Billboard Hot 100 v tednu 9. januarja 2010, kasneje pa dosegla enaindvajseto mesto na tej lestvici in osemnajsto mesto na lestvici Canadian Hot 100. Pesem je velik uspeh do\xc5\xbeivela tudi po tem, ko je iz\xc5\xa1la na radiu. 13. februarja 2010, po izzidu na radiu, je pesem pristala na \xc5\xa1tiridesetem mestu lestvice U.S. Mainstream Top 40 (Pop Songs) in devetintridesetem mestu lestvice Hot Dance/Club Play Songs. Hitro se je vzpenjala tudi proti vrhu lestvice Hot Dance Airplay, kjer je 15. maja 2010 dosegla deveto, dva tedna kasneje, 29. maja tistega leta, pa je zasedla prvo mesto. Singl "Naturally" se je uvrstil na \xc5\xa1estin\xc5\xa1tirideseto mesto lestvice Australian Singles Chart in dvajseto mesto lestvice New Zealand Singles Chart. "Naturally" je dosegel sedmo mesto na lestvici UK Singles Chart in tako postal prvi singl Disney Channelove zvezdnice po Hilary Duff in njene uspe\xc5\xa1nice "Wake Up" iz leta 2005 (ki je tudi dosegla sedmo mesto), ki se je uvrstil med prvih deset pesmi na tej lestvici. Pesem je v Veliki Britaniji med prvimi \xc5\xa1tiridesetimi pesmimi ostala \xc5\xa1e pet tednov.\n_START_SECTION_\nVideospot\n_START_PARAGRAPH_\nVideospot za pesem so snemali 14. novembra 2009, prvi\xc4\x8d pa se je predvajal na Disney Channelu 11. decembra 2009 po predvajanju serije Phineas and Ferb Christmas Vacation. Posebni u\xc4\x8dinki v videospotu so bolj zapleteni, kot so bili pri videospotu za prvi singl banda, "Falling Down". Glavna pevka, Selena Gomez, je povedala: "Ta videospot je precej druga\xc4\x8den od tistih, ki smo jih \xc5\xbee posneli. V njem nosimo veliko bolj poudarjene obleke, prika\xc5\xbeejo pa se tudi veliko bolj zabavne barve." Dve alternativni verziji videospota, verzija za Ralphi Rosario Mix in verzija za Dave Aud\xc3\xa9 Mix, sta iz\xc5\xa1li 10. marca 2010.'